Federer i Ančić u trećem kolu turnira u Cincinnatiju
U prvom setu Ančić je dva puta oduzimao servis mladom Francuzu, a osigurao je čak sedam lopti za "break", dok je Gasquet iskoristio jed
Najbolji tenisač svijeta Švicarac Roger Federer plasirao se u treće kolo 2 milijuna i 450 tisuća dolara vrijednog ATP turnira iz "Masters serije" u Cincinnatiju pobijedivši Nijemca Nicolasa Kiefera u tri seta 4:6, 6:4 i 6:4. U trećem krugu čeka ga Belgijanac Olivier Rochus koji je izbacio iz daljnjeg tijeka natjecanja Francuza Fabircea Santoroa. I Mario Ančić plasirao se u 3. kolo ovog ATP turnira. On je u dvoboju 2. kola svladao 16. nositelja Francuza Richarda Gasqueta sa 6-4, 7-6. Ančić je u Cincinnatiju uzvratio Gaquetu za poraz u njihovom jedinom dosadašnjem dvoboju u 3. kolu londonskog Queensa. U prvom setu Ančić je dva puta oduzimao servis mladom Francuzu, a osigurao je čak sedam lopti za "break", dok je Gasquet iskoristio jednu od dvije lopte za "break". Ančić je do prvoga seta stigao oduzevši Gasquetu servis pri vodstvu od 5-4 iskoristivši drugu set-loptu. U 3. kolu Ančić će igrati protiv trećeg nositelja Australca Lleytona Hewitta. Bit će to prvi dvoboj Ančića i Hewitta na ATP Touru. Iz ženskog tenisa vijest da se petoplasirana Serena Williams povukla iz WTP turnira Rogers Cup koji se igra u Torontu, a nakon što je jučer u tri meča savladala Francuskinju Sthepanie Cohen-Aloro.